ธปท.เตือนเงินอิเล็กทรอนิกส์ "วันคอยน์" เสี่ยงถูกหลอกลวง
ธปท.เตือน "วันคอยน์" ไม่สามารถชำระหนี้ได้ตามกฎหมาย แถมประชาชนเสี่ยงถูกหลอกลวงและฉ้อโกง
26 เม.ย. 2560

ธปท.เตือน "วันคอยน์" ไม่สามารถชำระหนี้ได้ตามกฎหมาย แถมประชาชนเสี่ยงถูกหลอกลวงและฉ้อโกงเมื่อวันที่ 26 เม.ย. ธนาคารแห่งประเทศไทย (ธปท.) ได้เผยแพร่หนังสือแจ้งเตือนประชาชน เรื่องวันคอยน์ (Onecoin) จากกรณีที่มีข้อมูลเกี่ยวกับ Onecoin และหน่วยข้อมูลทางอิเล็กทรอนิกส์อื่นๆ ที่ลักษณะใกล้เคียง ตามที่มีการเชิญชวนประชาชนให้ลงทุนในหน่วยข้อมูลอิเล็กทรอนิกส์ ที่เรียกว่า Onecoin ว่าเป็นสกุลเงินดิจิทัลที่มีผู้นิยมใช้ทั่วโลกนั้น  ธนาคารแห่งประเทศไทย (ธปท.) ขอเรียนชี้แจง ดังนี้1.Onecoin ไม่ใช่เงินที่สามารถใช้ชำระหนี้ได้ตามกฎหมายไทย และในปัจจุบันยังไม่มีประเทศใดยอมรับหรือรับรองว่า Onecoin เป็นเงินที่ชำระหนี้ได้ตามกฎหมาย2. ในการถือครองหรือลงทุนในหน่วยข้อมูลทางอิเล็กทรอนิกส์ต่างๆ ที่ทางการยังไม่ได้รับรองว่าสามารถใช้ชำระหนี้ได้ตามกฎหมายนั้น ประชาชนควรระมัดระวัง ศึกษาข้อมูลและรายละเอียดให้เข้าใจอย่างถ่องแท้ เพราะมีความเสี่ยงที่มูลค่าของหน่วยข้อมูลอิเล็กทรอนิกส์เหล่านี้จะผันผวน หรือปรับลดค่าลงได้อย่างรวดเร็ว และอาจใช้เป็นช่องทางในการหลอกลวงและฉ้อโกงประชาชนได้ โดยเฉพาะในกรณีที่มีการโฆษณาว่าเป็นผลิตภัณฑ์ทางการเงินที่จะให้ผลตอบแทนสูง หากสามารถหาสมาชิกเพิ่มได้มากทั้งนี้ หากมีข้อสงสัยในกรณีลักษณะดังกล่าวโปรดสอบถามมาที่ฝ่ายคุ้มครองผู้ใช้บริการทางการเงิน ธปท. โทร. 1213